b'\n_START_ARTICLE_\nOrdenskanselli\n_START_PARAGRAPH_\nOrdenskanselli er betegnelsen p\xc3\xa5 det sekretariat som forest\xc3\xa5r den daglige drift av en orden. Ofte ledes et ordenskanselli av en ordenskansler, som ordenens \xc3\xb8verste embetsmann, i noen tilfeller finnes det ogs\xc3\xa5 en visekansler, samt et antall kansellister eller andre tjenestemenn, som eksempelvis ordensbiskop og ordenshistoriograf._NEWLINE_I Norge er ordenskanselliet ved St. Olavs Orden sekretariat for denne ordenen og forbereder saker som har med tildeling av ordener- og medaljer \xc3\xa5 gj\xc3\xb8re. Ordenskanselliet ledes av en kansellisjef, som er underlagt hoffsjefen ved Det kongelige hoff, og best\xc3\xa5r derutover ogs\xc3\xa5 av en kansellist og en ordenssekret\xc3\xa6r. Ordenskanselliet for Den Kongelige Norske Fortjenstorden er plassert i Utenriksdepartementet og best\xc3\xa5r av kansellisjefen og en ordenssekret\xc3\xa6r.'